На основу члана 37. став 1. тачка 24) Статута Града Ниша ("Службени лист Града Ниша", број 88/08 , 143/16 и 18/2019),

Скупштина Града Ниша на седници одржаној \_\_\_\_\_\_\_\_\_\_\_ 2024. године донела је

**Р Е Ш Е Њ Е**

I **УСВАЈА СЕ** Извештај о раду и пословању Галерије савремене ликовне уметности Ниш за 2023. годину, број 081 од 26.02.2024. године, који је Одлуком број 082 од 26.02.2024.године, усвојио Управни одбор Установе.

II Решење доставити Галерији савремене ликовне уметности Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

доц. др Бобан Џунић

**Образложење**

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Галерије савремене ликовне уметности Ниш за 2023. годину, на седници одржаној 26.02.2024. године, донео је Одлуку број 082, којом је усвојио Извештај о раду и пословању Галерије савремене ликовне уметности Ниш за 2023. годину, бр. 081 од 26.2.2024. године и доставио га Градскoj управи за друштвене делатности на даље поступање.

У 2023. години, Галерија савремене ликовне уметности Ниш реализовала је укупно 28 изложби, и то: једанaeст у Официрског дома, десет у Павиљону у Тврђави и седам у Салону 77, као и традиционалне изложбе: Нишки салон и Ликовна колонија Сићево. Галерија је током године приредила пет изложби у другим градовима, и то: Новом Саду, Београду, Димитровграду, Ужицу и Пироту.

Изложбе у Официрском дому, Павиљону у Тврђави и Салону 77 видело је 32.196 посетилаца. Највеће интересовање јавности изазвала је изложба Надежде Петровић.

У прошлој години Галерија бележи још једну успешну реализацију сталне манифестације Ликовна колонија Сићево 2023, као и реализацију Графичке радионице Сићево 2023.

Настављајући традицију издавања монографија значајних стваралаца, који су обележили културну и уметничку историју Ниша, Галерија је у 2023. години публиковала монографију о вајару Николи Антову.

Имајући у виду да је Извештај о раду и пословању Галерије савремене ликовне уметности Ниш за 2023. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности је израдила нацрт Решења као у диспозитиву.

вршилац дужности начелника

Градске управе за друштвене делатности

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Данијела Спасовић